CELEX: 62009TN0201
Language: lt
Date: 2009-05-22 00:00:00
Title: Byla T-201/09: 2009 m. gegužės 22 d. pareikštas ieškinys byloje Rugen Fisch prieš VRDT — Schwaaner Fischwaren (SCOMBER MIX)

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/55
            
         2009 m. gegužės 22 d. pareikštas ieškinys byloje Rugen Fisch prieš VRDT — Schwaaner Fischwaren (SCOMBER MIX)
   (Byla T-201/09)
   2009/C 180/102
   Kalba, kuria surašytas ieškinys: vokiečių
   
      Šalys
   
   
      Ieškovė: Rugen Fisch AG (Zasnicas, Vokietija), atstovaujama advokatų O. Spuhler ir M. Geiz
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Schwaaner Fischwaren GmbH (Švandorfas, Vokietija)
   
      Ieškovės reikalavimai
   
   
               —
            
            
               Panaikinti 2009 m. kovo 20 d. Vidaus rinkos derinimo tarnybos ketvirtosios apeliacinės tarybos sprendimą apeliacinėje byloje R 230/2007-4.
            
         
               —
            
            
               Priteisti iš Vidaus rinkos derinimo tarnybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „SCOMBER MIX“ 29 ir 35 klasių prekėms ir paslaugoms (Bendrijos prekių ženklas Nr. 3 227 031)
   
      Bendrijos prekių ženklo savininkas: ieškovė
   
      Šalis, prašanti pripažinti Bendrijos prekių ženklo registraciją negaliojančia: Schwaaner Fischwaren GmbH
   
      Anuliavimo skyriaus sprendimas: atmesti prašymą pripažinti registraciją negaliojančia
   
      Apeliacinės tarybos sprendimas: panaikinti Anuliavimo skyriaus sprendimą ir pripažinti Bendrijos prekių ženklo registraciją iš dalies negaliojančia
   
      Ieškinio pagrindai: Reglamento (EB) Nr. 40/94 7 straipsnio 1 dalies c punkto (dabar — Reglamento (EB) Nr. 207/2009 (1) 7 straipsnio 1 dalies c punktas) pažeidimas, nes Bendrijos prekių ženklas „SCOMBER MIX“ nėra tik apibūdinantis.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1)